
PREDSTAVLJENA IGRALSKA ZASEDBA SERIJE HBO ORIGINAL »HARRY POTTER« 

Z leve proti desni: John Lithgow (Foto: Jessica Howes), Janet McTeer (Foto: Andrew Crowley), Paapa Essiedu (Foto: Ruth Crafer), Nick Frost (Foto: Lee Malone), Luke Thallon (Foto: Phil Sharp), Paul Whitehouse (Foto: Mike Marsland).

Ljubljana, 14. aprila 2025

Objavljena je igralska zasedba serije HBO Original »Harry Potter«: šestkratni dobitnik nagrade Emmy, dvakratni dobitnik nagrade Tony, dobitnik nagrade Olivier ter nominiranec za nagrado BAFTA in Oskarja John Lithgow bo igral Albusa Dumbledoreja. Dobitnica nagrad Tony, Zlati globus in Olivier ter nominiranka za Oskarja in Emmyja Janet McTeer bo igrala Minervo McGonagall. Emmyjev in BAFTA nominiranec Paapa Essiedu bo igral Severusa Snapea ter za nagrado BIFA nominiran Nick Frost bo igral Rubeusa Hagrida. Vsi bodo redni igralci serije.

Na novo napovedana gostujoča in ponavljajoča se igralska zasedba vključuje Lukea Thallona kot Quirinusa Quirrella in petkratnega dobitnika nagrade BAFTA Paula Whitehousea kot Argusa Filcha.

»Z veseljem oznanjamo igralsko zasedbo, ki vključuje Johna Lithgowa, Janet McTeer, Paapa Essieduja, Nicka Frosta, Lukea Thallona in Paula Whitehousea, ki bodo igrali Dumbledoreja, McGonagallovo, Snapeja, Hagrida, Quirlella in Filcha«, sta povedala Francesca Gardiner, izvršna producentka in showrunner, ter Mark Mylod, direktor serije in izvršni producent. »Navdušeni smo, da imamo v ekipi tako talentirane igralce in komaj čakamo, da vidimo, kako bodo oživeli priljubljene like.«

Serija bo zvesta adaptacija priljubljene serije knjig o Harryju Potterju avtorice in izvršne producentke J. K. Rowling ter bo imela vznemirljivo in nadarjeno igralsko zasedbo za novo generacijo oboževalcev. Vsaka sezona serije bo raziskala prav vsak kotiček čarovniškega sveta Harryja Potterja in njegove neverjetne dogodivščine prinesla novemu občinstvu. Serija bo prikazana izključno na pretočni platformi Max, kjer bo na voljo po vsem svetu, tudi na prihajajočih trgih, kot so Turčija, Združeno kraljestvo, Nemčija in Italija. Izvirni, klasični in priljubljeni filmi bodo ostali v središču franšize in so na voljo za ogled po vsem svetu.

Prihajajočo serijo je napisala in izvršno producirala Francesca Gardiner. Mark Mylod bo izvršni producent ter bo režiral več epizod serije za HBO v sodelovanju z Brontë Film and TV in Warner Bros. Television. Izvršni producenti serije so tudi J. K. Rowling, Neil Blair in Ruth Kenley-Letts iz Brontë Film and TV ter David Heyman iz Heyday Films.

O podjetju Warner Bros. Discovery
Warner Bros. Discovery je vodilno globalno medijsko in razvedrilno podjetje, ki ustvarja in distribuira najbolj diferenciran in celovit portfelj vsebin na svetu na področju televizije, filma, pretakanja in iger. Prisoten v več kot 220 državah in ozemljih ter v 50 jezikih, Warner Bros. Discovery navdihuje, informira in zabava občinstvo po vsem svetu s svojimi ikoničnimi blagovnimi znamkami in izdelki, vključno z: Discovery Channel, Max, discovery+, CNN, DC, TNT Sports, Eurosport, HBO, HGTV , Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV in drugi. Več informacij na www.wbd.com. 

